6.12.2022
RO
Jurnalul Oficial al Uniunii Europene
C 465/79 Marți, 3 mai 2022
58. subliniază, cu toate acestea, că IA poate fi utilizată pentru a anticipa întreruperile de curent și pentru a identifica nevoile de întreținere cu mare precizie; precizează, de asemenea, că aceasta poate fi folosită pentru a sintetiza volume mari de date prin extragerea automatizată a informațiilor sau prin clasificarea automatizată a acestora, precum și pentru a detecta modele specifice; subliniază că aceste elemente ar permite o mai bună anticipare și evaluare a nivelului de amenințare și a vulnerabilităților sistemului, accelerarea proceselor decizionale, îmbunătățirea reactivității, precum și securizarea mai eficace a dispozitivelor de punct final; 59. subliniază, în special, potențialul inerent care le-ar permite autorităților de aplicare a legii să identifice și să combată activitățile infracționale, cu ajutorul tehnologiei de IA; subliniază că astfel de activități de aplicare a legii legate de IA necesită, cu toate acestea, respectarea deplină a drepturilor fundamentale, supravegherea democratică strictă, norme clare de transparență, o infrastructură IT puternică, supravegherea umană, angajați cu înaltă calificare și accesul la date relevante și de înaltă calitate;
d) IA și competitivitatea 60.
constată că tot mai multe produse și servicii de-a lungul lanțului valoric vor fi interconectate în viitorul apropiat, IA și automatizarea jucând un rol important în multe procese de producție, operațiuni și modele de afaceri; subliniază importanța capitală a cercetării de bază pentru dezvoltarea ecosistemelor industriale de IA, precum și a investițiilor substanțiale pentru promovarea administrației publice digitale și modernizarea infrastructurii digitale; 61.
observă că, în pofida creșterii semnificative a capitalului de risc și a altor finanțări în faza incipientă din ultimii doi ani, numeroase industrii europene au rămas în urmă, iar nivelurile actuale de finanțare din UE sunt încă insuficiente și ar trebui majorate substanțial pentru a face față dinamismului principalelor ecosisteme de IA, cum ar fi cele din Silicon Valley și din alte părți; evidențiază structura neobișnuită de rețea de tip cluster a ecosistemului de inovare din UE, spre deosebire de ecosistemele de inovare centralizate (și sprijinite de stat); 62. subliniază că IA poate fi un factor revoluționar de schimbare pentru competitivitatea industriei UE și are potențialul de a crește productivitatea, de a accelera inovarea, de a îmbunătăți procesele de producție și de a contribui la monitorizarea rezilienței lanțurilor de aprovizionare europene; 63.
atrage atenția asupra riscului ca lanțurile de aprovizionare să fie perturbate din cauza decuplării economice sau a unor evenimente catastrofale, cum ar fi pandemiile sau fenomenele legate de schimbările climatice; subliniază că utilizarea IA poate contribui la detectarea modelelor de perturbare a lanțurilor de aprovizionare și poate contribui la întreținerea predictivă, ceea ce ar putea sprijini diversificarea furnizorilor; 64. constată că întreprinderile care au inițiat perturbarea digitală au fost adesea recompensate cu câștiguri considerabile în ceea ce privește cota de piață; observă că studii recente arată că este probabil ca acest tipar să se repete cu și mai multă intensitate, deoarece întreprinderile care adoptă IA colectează adesea volume mari de date, ceea ce tinde să le consolideze poziția competitivă; este preocupat de riscurile de concentrare a pieței care ar putea rezulta în astfel de situații, în detrimentul IMM-urilor și al întreprinderilor nou-înființate; 65. subliniază că această perspectivă este deosebit de îngrijorătoare, deoarece cele mai mari companii tehnologice tradiționale care vor domina probabil și tehnologiile IA sunt controlori ai piețelor, captând în același timp cea mai mare parte a valorii generate; evidențiază că, deoarece datele pe care se bazează sectorul IA sunt colectate într-o proporție covârșitoare de la aceleași mari companii din domeniul tehnologiei, care le oferă utilizatorilor acces la servicii în schimbul datelor și al expunerii la reclame direcționate, actuala lor poziție dominantă pe piață e probabil să devină, în sine, un factor determinant al unei poziții dominante și mai accentuate pe piață; subliniază că numeroase dintre aceste întreprinderi din domeniul tehnologiei își au sediul în afara UE, însă reușesc să capteze valoarea generată de datele privind clienții europeni, obținând astfel un avantaj competitiv; 66. salută recenta comunicare a Comisiei prin care se solicită actualizarea normelor în materie de concurență pentru a le adapta la era digitală (29) și subliniază rolul esențial al măsurilor ex ante, inclusiv al viitorului act legislativ privind piețele digitale, în contrabalansarea concentrării înainte de apariția acesteia; subliniază, în plus, rolul pe care standardizarea și cooperarea în domeniul reglementării îl pot juca în abordarea acestei probleme, facilitând dezvoltarea globală a produselor și a serviciilor, indiferent de locul fizic;
(29)
Comunicarea Comisiei din 18 noiembrie 2021 privind o politică în domeniul concurenței pregătită pentru noi provocări (COM(2021)0713).